Welkom by die Geskenkhuisie - Die Geskenkhuisie
Die Geskenkhuisie en wat ons bied
Die Geskenkhuisie is 'n huismark in Zwartkop X8, Centurion wat sedert 2013 gedurende Kerstyd jaarliks 'n Kersmark hou. Hierdie Kersmark bied 'n vriendelike en veilige atmosfeer aan al ons besoekers waar unieke, hoofsaaklik hand- en tuisgemaakte produkte teen bekostigbare pryse vir oud en jonk aangeskaf kan word.
Die Geskenkhuisie bied die geleentheid aan uitstallers van ons eie gemeenskap asook ander gemeenskappe dwarsoor Suid-Afrika om hul produkte te kom bemark en huisves jaarliks ongeveer 40 verskillende uitstallers.
Daar is elke jaar vars en nuwe geskenkidees vir oud en jonk. Mooigoed en tooigoed vir jou huis en tuin. 'n verskeindenheid van lekkernye, ingemaakte bêre-produkte vir die spens, juweliersware, kindergeskenkies, lyfprodukte en vele meer om van te kies.
Vermy die besige en lang toue van oorvol winkelsentrums en kom bederf jouself of iemand spesiaal met 'n unieke geskenkie hierdie Kerstyd by DIE GESKENKHUISIE se Kersmark.
Besoek ons die jaar!
Unieke geskenke vir oud & jonk teen bekostigbare pryse
Loer na ons produkte
Kom ondersteun ons lokale gemeenskap en uitsallers uit ander provinsies wat deel is van hierdie jaar se mark.
Elke uitstaller het die geleentheid om op groot maat hulle produkte te verkoop by ons mark.
Vir die veiligheid en gerieflikheid van ons kliënte bied ons kaart fasiliteite aan.
Baie dankie aan al ons besoekers en uitstallers vir hul ondersteuning tydens 2020 se kersmark.
Klein donasies/skenkings is gemaak deur ons besoekers om in aanmerking te kom vir 'n pragtige geskenkpak. 'n Gelukkige trekking is gemaak aan die einde van ons Mark en die wenner van 2020 se trekking was Gisela Upton – Baie geluk!
Ons kon R1 500-00 kontant skenk aan die GPF (sektor 1) – Nogmaals dankie vir almal se donasies in hierdie goeie saak. Karen Botha het toegesien dat die fondse reg bestee is aan behoeftige gesinne in ons omgewing. Baie dankie hiervoor Karen.
Ons wil ook graag baie dankie sê aan die volgende besighede in Centurion vir geskenk en afslag bewyse wat aan ons besoekers geskenk was tydens 2020 se Kersmark:
Nelita Lira van Hair Impressions vir afslag bewyse op produkte en dienste in haar haarsalon
Yda van der Post van World of Vision wat gratis oogtoetse beskikbaar gemaak het aan ons besoekers. – Nogmaals dankie – "alle bietjie's help" en maak 'n GROOT verskil in ons gemeenskap se lewens.
Besoekers aan ons 6de Kersmark 2019 het donasies/skenkings gemaak om in aanmerking te kom vir twee gelukkige trekkings wat aan die einde van die mark plaasgevind het. Fondse wat hiermee ingesamel is, is gelykop verdeel en geskenk aan die DBV en ook Die GPF in ons area.